Dit gebeur dikwels in ons lewe dat ons hard in die stof val as gevolg van die besluite wat ons neem en die omstandighede wat oor ons pad kom. Dit voel of ons waardeloos is. Maar ongeag wat gebeur het of wat nog sal gebeur, jy sal nooit jou waarde in God se oë verloor nie. Of jy nou vuil of skoon, gekreukel of netjies gestryk is, jy bly vir Hom kosbaar. Ons kan gerus wees in die versekering dat Hy altyd vir ons beskikbaar is en graag in ’n verhouding met ons wil leef.